
Comisia pentru Buget,

Finanţe şi Bănci
Bucureşti, 24.10.2023 

Nr. 4c-2/ 1035
PLx. 603/2020
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege privind respingerea Ordonanţei de urgenţă a Guvernului nr.153/2020 pentru instituirea unor măsuri fiscale de stimulare a menţinerii/creşterii capitalurilor proprii, precum şi pentru completarea unor acte normative,  trimis pentru dezbatere pe fond, în procedură de urgență, cu adresa nr.PLx.603/2020, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

VICEPREŞEDINTE

Călin-Ioan BOTA
Parlamentul României

Comisia pentru Buget,

Finanţe şi Bănci
Bucureşti, 24.10.2023 

Nr. 4c-2/ 1035
PLx. 603/2020
RAPORT
asupra proiectului de Lege privind respingerea Ordonanţei de urgenţă a Guvernului nr.153/2020 pentru instituirea unor măsuri fiscale de stimulare a menţinerii/creşterii capitalurilor proprii, precum şi pentru completarea unor acte normative
În conformitate cu prevederile art. 95 și 117 alin.(3) din Regulamentul Camerei Deputaţilor, Comisia pentru buget, finanţe şi bănci a fost sesizată pentru dezbatere pe fond, în procedură de urgență, cu proiectul de Lege privind respingerea Ordonanţei de urgenţă a Guvernului nr.153/2020 pentru instituirea unor măsuri fiscale de stimulare a menţinerii/creşterii capitalurilor proprii, precum şi pentru completarea unor acte normative.

Senatul, în calitate de primă Cameră sesizată, a adoptat proiectul de Lege privind respingerea Ordonanţei de urgenţă a Guvernului nr.153/2020 pentru instituirea unor măsuri fiscale de stimulare a menţinerii/creşterii capitalurilor proprii, precum şi pentru completarea unor acte normative, în ședința din data de 30 septembrie 2020.
Conform prevederilor art. 75 din Constituţia României, republicată, şi ale art. 92 alin.(9) din Regulamentul Camerei Deputaţilor, Camera Deputaţilor este Cameră decizională.

Membrii comisiei au examinat proiectul de Lege și avizele favorabile pentru proiectul de Ordonanță de urgență a Guvernului pentru instituirea unor măsuri fiscale de stimulare a menţinerii/creşterii capitalurilor proprii, precum şi pentru completarea unor acte normative ale Consiliului Legislativ și Consiliului Economic și Social, avizele favorabile ale proiectului de Lege privind aprobarea Ordonanţei de urgenţă a Guvernului nr. 153/2020 din partea Comisiei pentru industrii şi servicii și Comisiei pentru politică economică, reformă şi privatizare, avizul negativ al proiectului de Lege privind respingerea Ordonanţei de urgenţă a Guvernului nr.153/2020 din partea Comisiei pentru administraţie publică şi amenajarea teritoriului, precum  și punctul de vedere al Guvernului Cîțu prin care se menționează că se susţine proiectul de lege în forma prezentată de Guvern.

                Proiectul de Lege supus dezbaterii conține printre reglementări și prevederi referitoare la acordarea unor reduceri ale impozitului pe profit, impozitului pe veniturile microîntreprinderilor sau impozitului specific unor activități, în situația în care contribuabilii îndeplinesc anumite condiții referitoare la menținerea sau creșterea capitalurilor proprii. 
În conformitate cu prevederile art.61 din Regulamentul Camerei Deputaţilor, membrii Comisiei au examinat proiectul de Lege menţionat mai sus, în şedinţa din data de 23 octombrie 2023.
La lucrările Comisiei deputații și-au înregistrat prezența conform listei de prezență.
La dezbaterea acestui proiect de Lege a participat, în calitate de invitat, domnul Attila György – secretar de stat în cadrul Ministerului Finanțelor.


      În urma dezbaterii proiectului de lege şi a opiniilor exprimate, deputații prezenți la lucrări, au hotărât cu unanimitatea voturilor exprimate, să transmită plenului Camerei Deputaţilor, un raport de adoptare a proiectului de Lege privind aprobarea Ordonanţei de urgenţă a Guvernului nr.153/2020 pentru instituirea unor măsuri fiscale de stimulare a menţinerii/creşterii capitalurilor proprii, precum şi pentru completarea unor acte normative, în forma prezentată de Guvern.
     Amendamentele admise, de tehnică legislativă, se regăsesc în Anexă.
În raport cu obiectul şi conţinutul său, proiectul de Lege face parte din categoria legilor ordinare.
	VICEPREŞEDINTE,

Călin-Ioan BOTA
	SECRETAR,

Iulius Marian FIRCZAK


Şef serviciu

Giorgiana Ene

Consilier parlamentar
Alexandra Pelea
Anexă
AMENDAMENTE ADMISE
În urma dezbaterii, membrii comisiei propun adoptarea proiectului de lege cu următoarele amendamente:
	Nr. Crt.
	Text OUG nr.153/2020
	Text adoptat de Senat
	Text propus de comisie

(autorul amendamentului)
	Motivația amendamentelor propuse

	1. 
	
	Titlul Legii

LEGE

privind respingerea Ordonanţei de urgenţă a Guvernului nr. 153/2020 pentru instituirea unor măsuri fiscale de stimulare a menţinerii/creşterii capitalurilor proprii, precum şi pentru completarea unor acte normative
	Titlul Legii

LEGE

privind aprobarea Ordonanţei de urgenţă a Guvernului nr. 153/2020 pentru instituirea unor măsuri fiscale de stimulare a menţinerii/creşterii capitalurilor proprii, precum şi pentru completarea unor acte normative
	Tehnică legislativă

	2. 
	
	Articol unic.- Se respinge Ordonanţa de urgenţă a Guvernului nr. 153 din 3 septembrie 2020 pentru instituirea unor măsuri fiscale de stimulare a menţinerii/creşterii capitalurilor proprii, precum şi pentru completarea unor acte normative, publicată în Monitorul Oficial al României, Partea I, nr.817 din 4 septembrie 2020.
	Articol unic.- Se aprobă Ordonanţa de urgenţă a Guvernului nr. 153 din 3 septembrie 2020 pentru instituirea unor măsuri fiscale de stimulare a menţinerii/creşterii capitalurilor proprii, precum şi pentru completarea unor acte normative, publicată în Monitorul Oficial al României, Partea I, nr.817 din 4 septembrie 2020.
	Tehnică legislativă

